An pagpuon kaidto kan paharong sa Brgy. Cararayan ang naging rason kung tano ang mga sadit na pamilya piniling mag-istar ning permanente sa nasabing barangay. Nin huli dyan, naglobo ang populasyon, kaya an konseho kan Cararayan asin mga opisyales kang PTA ning Cararayan Elementary School nagkasararu na maghagad permiso sa lokal na gobyerno na maglaag nin saro pang pansekundaryang eskwelahan. Asin naaprubahan man ang resolusyon na ini. Nakalaag sa kasuratan na ang eskwelahan kadugtong sana kang Camarines Sur National High School asin ini may katuyuhan na mag-sirbi sa mga tios na barangay kang Naga arog kang Cararayan, San Isidro, Del Rosario saka man ang Balatas. Pero ang sinambit na resolusyon dae naging matrayumpo dahil sa urulay na pinansyal.